**Харолд 220128**

**Батылдық**

***“Сақ болыңдар, сенімдеріңде берік, ер жүрек әрі күшті тұрыңдар!”***

***(Қорынттықт. 1-хат 16:13)***

Батылдық. Мүмкін сіз оны ерекше өмір сүретін адамдарда ғана болатын нәрсе деп ойлайтын шығарсыз. Бірақ бұл белгісіздік әлемінде өмір сүру және Исаның шәкірті ретінде өмір сүру батылдықты қажет етеді!

Бағушы Джон Биман, өмірде бастан өткеретін нәрселерді жеңу үшін бізге батылдық қажет екенін атап өтеді. Өмірімізде бәрі қиын, дұрыс емес болып сезілген кезде, Құдайға сенім арту батылдықты қажет етеді (Забур 16:8, 10:1).

Сондай-ақ өз болмысыңызды басқалардың айтқанынан емес, Құдайдың айтқанынан табу батылдықты қажет етеді. Өзгелердің көңілінен шығуға деген құштарлықты жеңу қиын, сондықтан Құдайдың сіз туралы не айтып тұрғаны туралы ескертулерді Құдай Сөзінен алу керек (Жохан 1:12, 15:15, Ефестіктерге 1:7).

Бірақ, мүмкін ең қиыны, қалаған нәрсеңіз орындалмаған кезде, өзіңізді Құдайдың баласындай ұстау үшін батылдық қажет. Сіз үйленбегенсіз, бірақ үйленгіңіз келе ме? Құдай осы қалауыңызды орындамайынша, Оның жолымен өмір сүру үшін батылдық қажет. Сіздің қазір жұмысыңыз жоқ, және сондықтан жұмыс керек пе? Түйіндемеңізді өтірік жетістіктермен безендірмеу үшін батылдық қажет.

Ол сіздің өміріңізде жұмыс істеп жатыр, және сізге күш пен батылдық бергісі келеді.

Оның бүгін сізге жолдауы міне: «Қайратты да батыл болыңдар, жауларыңнан еш үрейленіп қорықпаңдар! Себебі Құдайларың Жаратқан Ие сендермен бірге жүріп жар болады. Ол сендерді ешқашан тастап та кетпейді, жалғыз да қалдырмайды» (Заңды қайталау 31:6).